Goegap-bergfietsuitdaging - My Matzikama | My Matzikama
Op Saterdag, 21 Oktober vind die Goegap-bergfietsuitdaging plaas en dit word aangebied deur die Namakwaland-fietsryklub. Die verrigtinge sal om 07:30 afskop by die Goegap-natuurreservaat net buite Springbok, maar registrasies begin om 07:00.
Volgens Sonia Beukes, organiseerder van die geleentheid, word daar 4 verskillende roetes aangebied, die roetes bestaan uit 'n 5 km (vir die klein trappertjies), 15 km, 30 km en 47 km.
"Hoewel dit baie droog is, is die roetes steeds mooi en die diere volop. Dan het ons ook vanjaar vir eerste keer 'n trailrun saam met ons bergfietsroetes en dit is 'n ongelooflike mooi roete oor 10 km wat jy kan draf of stap," sê Beukes.
Beukes voeg ook by dat daar ná die verrigtinge gratis drankies beskikbaar sal wees en dat House of Hope ('n organisasie wat omsien na mishandelde vroue en kinders) verkope gaan hou om geld in te samel.
"Elke deelnemer kry ook 'n interessante geskenkpakkie saam met die inskrywing en daar is ook lekker pryse op die spel om na uit te sien, sowel as gelukkige trekkings. Ons bring vanjaar ook hulde aan ons groot fietsryer, Gawie Grobbelaar," sê Beukes.
"Dis 'n heerlike gesinsdag en Goegap het braaigeriewe vir almal wat ná die verrigtinge nog verder saam wil kuier," voeg Beukes by.
Die inskrywingsfooie vir die dag se verrigtinge is as volg:
R65 vir die 5 km-roete
R65 vir die 15 km-roete
R120 vir die 30 km-roete
R140 vir die 47 km-roete (afslag vir gesinne wat 3 of meer gesinslede inskryf).
Daar is ook 'n ekstra inskrywingsfooi van R30 vir volwassenes, R18 vir pensionarisse, R6 vir kinders en vir kinders onder 6 is dit gratis.
Vir meer inligting oor die Goegap-bergfietsroete, kontak Sonia Beukes by 082 388 5320 of stuur 'n e-pos na wacb4.bk@gmail.com.
Invincible RVK se vriendskaplike wedstryde
Op Vrydag, 2 Junie, het die manne van Invincible RVK vriendskaplike rugbywedstryde gespeel. Hierdie wedstryde het op Vredendal-Noord se...
Lutzville United meet kragte teen Vultures FC
Op Saterdag, 22 Julie, gaan Lutzville United kragte meet teen Vultures FC van Klawer. Hierdie wedstryde gaan om 15:00...
Trawalians klop Young Blues in riller van 'n wedstryd
Op Saterdag, 25 Maart, het die Trawalians en die Young Blues mekaar die stryd aangesê. Trawalians se A-span het...
Invincible RFC klop Leopards met 'n bonuspunt
Op Saterdag, 6 Mei, het Invincible RFC se manne na Algeria gereis om kragte te meet met Leopards-rugbyklub van...
Invincible RVK bly nommer een
Op Saterdag, 1 Julie, was daar groot opwinding op Vredendal-Noord se sportterrein. Invincible RVK en Excelsiors-rugbyklub, twee bekende spanne...